Den 27-årige fodboldspillers skifte er nu officielt.

Den aalborgensiske fodboldspiller Oliver Abildgaard rykker til Italien. Midtbanespilleren har skrevet kontrakt med Como, som spiller i den næstbedste italienske række, Serie B. Her har han skrevet under på en tre-årig kontrakt med klubben. Dermed er det også officielt slut med den russiske klub Rubin Kazan. Abildgaard forlod AaB i sæson 20/21 for den russiske klub efter at have været en del af AaB siden ungdommen tilbage til 2013. Fra sæsonen 19/20 til 20/21 blev Oliver Abildgaard lånt ud til den russiske klub, før han officielt skiftede. Se video af en uheldig Abildgaard i sin tid i AaB.